The Day of the Locust (film)
The Day of the Locust () je američki igrani film snimljen 1975. godine u režiji Johna Schlesingera. Po žanru je kostimirana drama, a predstavlja adaptaciju istoimenog romana Nathanaela Westa. Protagonist, čiji lik tumači William Atherton, je likovni umjetnik koji krajem 1930-ih dolazi u Hollywood raditi kao scenograf u tamošnjim studijima te upoznaje niz živopisnih likova, među kojima su mnogi gubitnici na marginama industrije. Radnja prikazuje kako mu se počne sviđati nadobudna i promiskuitetna starleta (čiji lik tumači Karen Black), te kako počinje raditi na slici koja prikazuje apokaliptično uništenje Los Angelesa, ne sluteći da će sticajem okolnosti neke od njegovih mračnih vizija postati stvarnost.

The Day of the Locust je predstavljao jedan od nekoliko filmova napravljenih sredinom 1970-ih kojim su tadašnji hollywoodski studiji nastojali odati homage svojoj slavnoj prošlosti. Studio Paramount Pictures je, pak, u film utrošio relativno visko budžet, vjerno rekonstruirajući vlastite studije iz zlatnog doba. Sa druge strane, scenarij Walda Salta je nastojao prikazati  naličje Hollywooda, te je film imao duboko mračan i depresivan ton. Nakon premijere je podijelio kritičare - pa su neki tako hvalili njegove epske ambicije, a drugi smatrali da je previše razvučen i da je u njemu izgubljen satirična oštrica predloška.

Uloge
 William Atherton ... Tod Hackett
 Karen Black ... Faye Greener
 Donald Sutherland ... Homer Simpson
 Burgess Meredith ... Harry Greener
 Geraldine Page ... Big Sister
 Richard A. Dysart ... Claude Estee
 John Hillerman ... Ned Grote
 Bo Hopkins ... Earle Shoop
 Pepe Serna ... Miguel
 Lelia Goldoni ... Mary Dove
 Billy Barty ... Abe Kusich
 Jackie Earle Haley ... Adore Loomis
 Gloria LeRoy ... Mrs. Loomis
 Jane Hoffman ... Mrs. Odlesh
 Norman Leavitt ... Mr. Odlesh
 Madge Kennedy ... Mrs. Johnson
 Natalie Schafer ... Audrey Jennings
 Nita Talbot ... Joan
 William Castle ... Režiser

Izvori

Vanjske veze
 
 

Američki filmovi
Dramski filmovi
Satirični filmovi
Filmovi o snimanju filmova